**Nordic Choice med topplassering i Sustainable Brand Index**  
  
**Mandag ble det klart at Nordic Choice Hotels fikk en topplassering i Sustainable Brand Index.**

Sustainable Brand Index er Skandinavias største merkevareundersøkelse for bærekraftighet. 18000 mennesker i Sverige, Norge, Danmark og Finland deltar i undersøkelsen. I 2013 undersøkte man 450 merkevarer. I Norge er det 88 merkevarer som er med i kåringen. Nordic Choice Hotels fikk 3.-plassen.

* Vi satser ikke på samfunnsansvar for å få topplasseringer, men det er alltid hyggelig at vårt arbeid blir lagt merke til, sier administrerende direktør i Nordic Choice Hotels Torgeir Silseth.

Silseth tror det er systematikken i arbeidet som gjør at selskapet blir lagt merke til.

* I Nordic Choice er vi opptatt av å ta ansvar utenfor hotelltrappa, fordi vi mener det er riktig å gi noe tilbake til samfunnet. Hos oss kaller vi det WeCare, fortsetter han.

Nordic Choice har i mange år rapportert etter en trippel bunnlinje, under kategoriene *people, planet and profit.* På den måten blir WeCare-arbeidet en del av den daglige driften.

Av 12 000 ansatte har 24 % av alle medarbeidere og 10 % av alle ledere i Nordic Choice Hotels bakgrunn utenfor Skandinavia. Selskapet ble i 2012 nominert til Mangfoldsprisen for innsatsene for et inkluderende arbeidsliv.

I 2012 har Nordic Choice blant annet bidratt til å bevare 55 000 hektar med regnskog som tilsvarer 70.000 fotballbaner. I tillegg har hotellene redusert antallet leveranser og transport med 16,5 % sett i forhold til 2010.  I 2013 vil bærekraftig mat være et viktig satsningsområde for Nordic Choice.  Med 20 000 gjester daglig, handler matsatsningen om å bedre helsa vår, klima og miljøet. Nordic Choice har som mål å servere sunn, god og bærekraftig mat, som fremmer både dyrevelferd og rettferdige vilkår for dem som produserer råvarene.

Silseth lover at WeCare-arbeidet skal fortsette med full styrke.

* Vi har nettopp sluttført en prosess der WeCare-tankegangen skal gjennomsyre selskapet i enda sterkere grad. Topplasseringer er motiverende, men vi driver med dette fordi vi mener det er riktig. Derfor vil samfunnsansvar alltid spille en avgjørende rolle hos oss, avslutter han.